recursal/SuperWikiNEXT-32B huggingface dataset:
**Sandbach** je grad od 18,595 stanovnika na sjeverozapadu Engleske u Grofoviji Cheshire.

On je administrativni centar Borougha Cheshire East.

Geografske karakteristike
-------------------------

Najbliži veći grad pored Sandbacha je Crewe, koji leži udaljen 10 km jugozapadno. Pored grada prolazi autoput M6 koji omogućuje brzu vezu sa Manchesterom.

Historija
---------

Naselje je prvi put dokumentirano u Domesday Booku 1086. pod imenom *Sanbecd* (ili Sanbec). Negdje oko 1200. podignuta je prva crkva.

Kraljica Elizabeta I je svojom poveljom iz 1578. dodjelila Sandbachu status grada, već iduće 1579. dozvolila je održavanje sajma.

Izgradnjom prve predionice Wheelock 1809. startala je tekstilna industrija.
Željeznica je stigla do grada 1840. a 4. maja 1842. Izgrađen je željeznički kolodvor.
Prva predionica svile podiguta je 1850.

Krajem 19. vijeka Sandbach je bio poznat po proizvodnji svile, čizama i cipela, a njegovi trgovci kao brodari po rijekama Trent i Mersey i njihovim kanalima gdje su trgovali kukuruznim brašnom i solju.

Sandbach je 1664. imao 664 stanovnika, a 1801. -1844 da bi do 1901. njihov broj narastao na 5558.

Početkom 20. vijeka grad je postao poznat po proizvodnji teških kamiona pokretanih parom koje je proizvodila kompanija Foden. Ti kamioni su zbog svoje pouzdanosti uživali popriličan ugled.
Od početka 1930-ih u Sandbachu se proizvode kamioni sa dizel-motorima i to u dvije tvornice, staroj Foden i novosnovaoj - ERF koja je izniknula iz Fodena.

Američka kompanija Paccar Inc. kupila je Foden 1980. i obustavila proizvodnju 2006. slična sudbina zadesila je i ERF
u kojoj je proizvodnja obustavljena 2007.

Izvori
------

1. 1 2 3 4  „Sandbach" (engleski). City population. Pristupljeno 25. 04. 2017.
2. 1 2 3 4 5 6 7 8 9  „*History of Sandbach*" (engleski). Sandbach Whatson. Pristupljeno 25. 04. 2017.

Vanjske veze
------------

***Sandbach*** na Wikimedijinoj ostavi

* Sandbach Town Council Arhivirano 2011-11-10 na Wayback Machine-u (`en`)
Hram Boddisatva Avalokitešvara u Gandan manastiru
**Gandan** je grupa hramova i drugih budističkih obejkata koji zajedno čine sklop manastira u Ulan Batoru, Mongolija. Od skora je često u upotrebi i pun naziv **Gan Dan Teg Leng** (ime se izgovara kao jedna reč ali je ovde dato razdvojeno zbog lakšeg izgovora). U slobodnom prevodu ime zanči *Veliko mesto kompletne radosti*. Bukvalni prevod je

* Gan = puno se radovati
* Dan = savršeno
* Teg = vozilo
* Leng = ostrvo

Manastir je izgrađen u u tibetanskom stilu u skladu sa preovlađujućim budističkim pravcem u Mongoliji.

Manastir je osnovan 1835. i ubrzo je postao glavno budističko učilište u Mongoliji.
Tokom tokom tridesetih godina 20. veka Mongolska komunistička vlada je pod pritiskom Staljina, krenula u kampanju uništavanja budističkih manastira. Ganden je praktično bio jedini manastir koji je i dalje funkcionisao mada je i on u periodu od 1938. do 1944. godine bio zatvoren. Tokom 1944. Budistima je dozvoljeno da ga otvore opet, ali im je bilo određeno koliko osoblja mogu imate, te su im nametnute i druge restrikcije.

U okviru manastira funkcioniše univerzitet Zanabazar na kojem se mogu proučavati astrologija, tradicionalna medicina i budizam. Tokom 2006. je na univerzitet upisana prva generacija devojaka.

Spoljašnje veze
---------------

***Manastir Gandan*** na Wikimedijinoj ostavi

* Članka o manastiru na engleskom
* Slike Arhivirano 2012-04-27 na Wayback Machine-u
* Članak o Ulan Batoru sa odeljkom o manastiru
* Budizam u Mongoliji posle 1990. godine Arhivirano 2007-10-29 na Wayback Machine-u
* Intervju sa Glenom H. Malinom, Tibetologom Arhivirano 2016-03-03 na Wayback Machine-u

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 268605866

 |
RTV odašiljač na Svetom Juri
**Sveti Jure** je, sa svoja 1762 metra visine, najviši vrh Biokova i treći najviši planinski vrh Hrvatske, iza vrha Sinjal na Dinari (1831 m) te vrha Kamešnica na planini Kamešnici (1809 m). Do njega je moguć pristup planinarskim stazama , kao i Biokovskom cestom, najvišom hrvatskom prometnicom. Ime je dobio po kršćanskom svetcu svetom Jurju.

Sa Svetog Jure se pruža fantastičan pogled na Makarsko primorje, otoke i Zabiokovlje. Za vedrih dana moguće je vidjeti planinu Monte Gargano u Italiji, udaljenu 210 km. U ljetnoj je sezoni vrh atraktivna turistička lokacija, na koju brojne turiste dovoze minibusevi.

S obzirom na nadmorsku visinu i činjenicu da se nalazi na razmeđi mediteranske i kontinentalne klime, na Svetom Juri je prosječna godišnja temperatura oko 4 °C, a snijeg se zadržava veći dio godine; ovo je jedna od najhladnijih točaka Hrvatske.

Na samom vrhu, na koji je pristup zabranjen, nalazi se radio-televizijski odašiljač , koji je 1965. godine izgradila tadašnja Televizija Zagreb. Za potrebe gradnje sagrađena je i cesta, koja je asfaltirana 1978. godine. Cestu su većinom gradili ljudi s Makarskog primorja. Odašiljač je visok 90 metara, a vrh odašiljača je najviša točka u Hrvatskoj, s visinom od 1850 metara.

Na Svetom Juri se nalazi istoimena crkvica, izgrađena 1968. godine nedaleko od stare crkvice , srušene zbog gradnje odašiljača. Misno slavlje u crkvici održava se zadnje subote u srpnju , iz praktičnih razloga što u kalendarski dan kada pada svetac zaštitnik po kojem se zove ovaj vrh, 23. travnja, vrlo je hladno, često nepristupačno zbog snijega, a vremenske (ne)prilike su promjenljive i to tako da se uglavnom preokrenu u nevrijeme, naoblaku s padalinama i iznimno veliku mogućnost udara groma. Stoga je proslava prebačena usred ljeta. Tada većina vjernika iz Primorja i Zagore dolazi do nje pješice.

Pod vrhom je planinarski dom "Pod Svetim Jurom", u vlasništvu Parka prirode Biokovo.

Izvori
------

1. ↑  Planinarski putovi u PP Biokovo kojim upravlja HPD 'Sveti Jure' Zagvozd
2. ↑  „Park prirode "Biokovo" - klima". Arhivirano iz originala na datum 2009-02-13. Pristupljeno 2014-07-26.
3. ↑  Radiotelevizijski odašiljač Biokovo na Sv. Juri
4. ↑  Crkvica svetog Jure na Biokovu je na vrdolskoj strani
5. ↑  Osvrt, hodočašće Svetom Juri na Biokovu

Vanjske poveznice
-----------------

***Sveti Jure (Biokovo)*** na Wikimedijinoj ostavi

* Hrvatski planinarski savez, Sv. Jure (vrh), pristupljeno 17. rujna 2013.
* Planinarski križ sa crkvice svetog Jure
* GPX: Milići - Očesci - Sv. Jure
* GPX: Turija - Ljubović - Sv. Jure
* GPX: Turija - Sv. Jure - Lokva - Motika - Sv. Ilija - Bast - Dedići

Koordinate: 43°20′31″N 17°03′11″E﻿ / ﻿43.3418896177797°N 17.0530182123184°E﻿ / 43.3418896177797; 17.0530182123184
**Robert od Kettona** (engleski: ; latinski: ; 1110? – 1160?) bio je engleski teolog, astronom i arabist, najpoznatiji kao jedan od tvoraca *Lex Mahumet pseudoprophete*, odnosnog prvog latinskog prijevoda Kurana. 

O njegovom životu postoje oskudni podaci, pa se tako ne zna je li Ketton, selo u engleskoj grofoviji Rutland po kome je dobio ime, njegovo rodno mjesto ili mjesto gdje se zaredio. Vjeruje se da se školovao u Katedralnoj crkvi u Parizu. Prvi precizni datum njegove biografije je 1134. kada je sa prijateljem i suradnikom Hermanom Dalmatinskim putovao iz Francuske na Levant. Oko godine 1141. se preselio u Španiju gdje je 1142. postao arhiđakon u Pamploni. Tamo se posvetio prevođenju sa arapskog jezika, pri čemu je daleko više pažnje posvetio astronomskim nego religijskim tekstovima. Posljednji put se spominje 1157. kao kanonik grada Tudela.

Vanjske veze
------------

* Robert of Ketton's Qu'ran Arhivirano 2011-06-21 na Wayback Machine-u, the Latin text as edited by Theodor Bibliander (1550 revised edition).
* Robert in Spain
* Islamic perspective

|  |  |
| --- | --- |
| Normativna kontrola Uredi na Wikidati | 
* GND: 1031733337
* SUDOC: 030915961
* BIBSYS: 90337918

 |
Zastava FSLN
**Sandinistički front nacionalnog oslobođenja** (španski *Frente Sandinista de Liberación Nacional*) je politička stranka socijalističke orijentacije u Nikaragvi. Osnovana je 1961. u ilegali kao pokret usmjeren na rušenje režima predsjednika Anastasia Somoze, a ime je dobio po Ernestu Sandinu, legendarnom borcu protiv američkih snaga u Nikaragvi 1920-ih i 1930-ih. 1970-ih su počeli s intenzivnim gerilskim aktivnostima koje su 1979. kulminirale u rušenju Somoze i sandinističkoj revoluciji.

Sandinisti su po preuzimanju vlasti započeli cijeli niz demokratskih reforma, ali i onih usmjerenih na stvaranje socijalističkog društva po marksističkim načelima. Zbog toga, kao i zbog povezanosti s Kubom i Sovjetskim Savezom, SAD su preko CIA-e i od nje obučenih kontraških pobunjenika vodili rat s ciljem rušenja sandinističkog režima. Sandinisti su na kraju 1990. izgubili vlast nakon demokratskih izbora.

FSLN je, međutim, ostala jedna od dvije najjače političke stranke u Nikaragvi, iako se od nje 1995. odvojila socijaldemokratska frakcija poslije nazvana Pokret sandinističke obnove (MRS). Godine 2006. je njen vođa Daniel Ortega izabran za predsjednika.

Vanjski linkovi
---------------

* www.fsln-nicaragua.com — Službena stranica (španski)
* 25th Anniversary Celebration of the Sandinista Revolution Arhivirano 2005-04-03 na Wayback Machine-u at NicaNet
* Art, Truth & Politics — Harold Pinter delivers Nobel Prize in Literature lecture in which he explains the Sandinista conflict and condemns the U.S.
* Sandinista Revolution
* Sandinista Renovation Movement

***Sandinistički front nacionalnog oslobođenja*** na Wikimedijinoj ostavi
**Sandline International** je bila privatna vojna kompanija sa sjedištem u Londonu. Osnovana je 1990-ih, a potencijalnim klijentima je, prema vlastitim riječima, nudila vojnu obuku, "operativnu podršku", obavještajne i propagandne usluge.

Sandline International je godine 1997. od strane Sir Juliusa Chana, premijera Papue Nove Gvineje, unajmljena za gušenje pobune na otoku Bougainville, što je dovelo do tzv. afere Sandline. Godinu dana kasnije ista tvrtka je sudjelovala u građanskom ratu u Sijera Leoneu, odnosno pokušaju da se svrgnuti predsjednik Ahmad Tejan Kabbah vrati na vlast. Godine 2003. ih se povezivalo s krizom u Liberiji, odnosno pokušajem svrgavanja Charlesa Taylora.

U aprilu 2004. kompanija je prestala s radom, navodeći kao razlog "odsutstvo podrške od strane vlada".

Većina osoblja je danas uposlena u tvrtki Aegies Defence Services.

Djelatnost tvrtke je 2000. godine opisana u autobiografskog knjizi njenog osnivača Tima Spicera *An Unorthodox Soldier*.

Vanjske veze
------------

* Sandline International Arhivirano 2005-08-28 na Wayback Machine-u
* „Spicer calls Sierra Leone affair 'ethical'". BBC News. 5. 11. 2005.
* „Mercenaries in Africa's conflicts". BBC News. 15. 3. 2004.
**Svet kompjutera** je najdugovečniji računarski časopis koji izlazi u Srbiji od 1984. godine. Bavi se temama vezanim za računare i njihovoj poslovnoj i zabavnoj primeni. Izdaje ga izdavačka kuća „Politika" a. d. Format je približno A4 i štampa se u ofset roto-tehnici (pun kolor). Cilj časopisa je informisanje čitalaca o najnovijim dešavanjima kako na srpskoj, tako i na svetskoj računarskoj sceni, kao i predstavljanje proizvoda interesantnih čitaocima. Časopis se prodaje osim u Srbiji na području Bosne i Hercegovine, Crne Gore, Hrvatske, Makedonije i Slovenije.

Trenutni (oktobar 2011. godine) glavni i odgovorni urednik časopisa je Nenad Vasović. 

Urednici su Miodrag Kuzmanović (poznat i po kolumni **Ja, igrač**) i Tihomir Stančević.

Redakciju još sačinjavaju i Dragan Kosovac, Vladimir Pisodorov, Aleksandar Urošević, Saša Uzelac, Ivan Vesić, Zoran Oluić i Vojislav Mihailović.

Istorijat
---------

Prvi broj časopisa je izdat u oktobru 1984. godine, kao posebno izdanje „Politikinog" časopisa Svet. Taj prvi broj su gotovo u celini napisala četiri čoveka: Stanko Stojiljković, Stanko Popović, Voja Antonić i Andrija Kolundžić. Od osnivanja do danas časopis se bavio kućnim i ličnim računarima, počev od ZX Spectruma i Commodorea 64, preko Amige i Atarija ST, pa sve do PC računara, tabličnih računara, „pametnih" telefona i konzola za igranje.

Za „Svet kompjutera" radilo je mnogo poznatih stručnjaka iz oblasti računarstva. Prvi glavni i odgovorni urednik bio je Milan Mišić, nekadašnji dopisnik lista "Politika" iz Indije i Japana i glavni urednik tih novina.

Najvažnije rubrike
------------------

* Hard/soft scena (vesti)
* Na licu mesta
* Nove tehnologije
* Domaća scena
* Aktuelnosti
* Primena
* Izlog
* Kompjuteri i film
* Tržište
* Test drive (hardver)
* Akcije
* Internet
* Test run
* Test fun (pomoćni i zabavni programi)
* Phone zone (pametni telefoni i tableti)
* Laki pingvini (slobodan softver)
* Sitna crevca („kako stvari rade")
* Servis
* I/O port (pisma čitalaca, pitanja i odgovori)
* Ja, igrač
* Bonus level (vesti iz industrije kompjuterskih igara)
* Prvi utisci
* Test play (prikazi kompjuterskih igara)
* Test joy (prikazi igračkih periferijskih uređaja)
* Staro za novo (modovi igara)
* Test of time (prikazi kvalitetnih starih igara koje su odolele zubu vremena)

Povezano
--------

* Bug
* Moj Mikro
* PCchip
* PC Press
* Vidi

Spoljašnje veze
---------------

* Zvanična prezentacija
* Forum „Sveta kompjutera"
* Facebook stranica
* Twitter profil
* Google+ grupa
Xambioá teritorij, država Tocantins.
**Xambioá** (Chambioa, Karajá do Norte, Sambioá, Ixybiowa, Iraru Mahãndu), pleme američkih Indijanaca porodice Carajan sa rijeke Araguaia u brazilskoj državi Tocantins. Šambioe su danas naseljeni na rezervatu AI Xambioiá, općina Araguaina; 167; 1989)

Ime
---

Sami sebe ovim imenom nisu nikada nazivali, a druge Carajá grupe nazivaju ixybiowa, ili ponajprije u odnosu na rijeku Araguaiu kao *iraru mahãdu*, nizvodna ("turma de baixo"; "the bunch from downriver"), ili *ibòò mahãdu* uzvodna grupa ("turma do alto"; "the bunch from upriver"). Naziv Karajá do Norte raširen je među putnicima, misionarima i kod službe za zaštitu Indijanaca, FUNAI (Fundação Nacional do Índio), nekadašnji (SPI; Serviço de Proteção aos Índios).

Jezik
-----

Jezik ili dijalekt chambioa, član je porodice carajan.

Etnografija
-----------

Šambioe se mogu u osnovi definirati kao ribari, a riba koju love u rijeci Araguaji glavni je izvor proteina. Druga značajna djelatnost je sakupljanje različitog samoniklog voća i kornjačinih jaja po plažama na pritocima Araguaje. Lov koji je saveznim zakonom zabranjen zbog zaštite kišne šume, ograničen je tek na potrebe dobivanja hrane. prije su Indijanci lovili zbog krzna, koja su prodavali i za novac kupovali streljivo za oružje.

Društveni život najizraženiji je tijekom kišne sezone kada se povećavaju razine rijeka. Indijanci se tada okupljaju u svojim najvećim selima. Od raznih obreda najvažniji su obredi inicijacija i razrađen sustav rituala koji se manifestira tijekom ljeta u ceremoniji ijasò anaràky.

Vanjske poveznice
-----------------

* Karajá do Norte
Mapa Peloponeskog rata**Sirhas** je bio prvi ilirski vladar pomenut u grčkim izvorima. Zbog činjenice da mu se kćer udala za makedonskog kralja, Papazoglu smatra da je i on bio kralj.

Prema Fanuli Papazoglu, negdje pred kraj vladanja makedonskog kralja Arhelaja (oko 400. god. pne.), došlo je do rata Makedonaca na čelu sa kraljem Arhalejem i sjevernomakedonskog plemena Linkesta sa kraljem Arabajem, koje je živjelo u današnjoj oblasti Pelagonija i grada Bitole Linkesti su se već decenijama borili za svoju nezavisnost protiv sve moćnije dinastije Argeada. U toj borbi Iliri su im pružili podršku, jer ni oni nisu bili ravnodušni na sve veću moć makedonske države. Sira je bio ilirski vladar i oženjen Arabejovom kćerkom. Izvori ne kažu da je Sira bio kralj, ali se to može predpostaviti, obzirom da se njegova kćer Euridika (to ime je dobila kao makedonska kraljica, dok su je predhodno zvali Ilirka i varvarka), udala za makedonskog kralja Amintu i rodila mu tri sina: Aleksandra II, Perdiku III i Filipa II (oca Aleksandra Makedonskog). Bez obzira na ženidbu kralja Aminte sa ilirskom princezom, upadi Ilira na makedonsku teritoriju nisu prestajali, jer je novi vladar Ilira postao Bardilis I (prvi ilirski kralj). Današnji historičari ih svrstavaju u pleme Dardanci

Historičar John Wilkes iznosi izmijenjenu verziju, bez pominjanja Sire. Prvi pomen Ilira u grčkim izvorima vezan je za godinu 424. pne. i sukob Makedonaca sa kraljem Perdikom i Linkesta. U okviru makedonsko-grčkih ratova, tada su Spartanci pružili pomoć Makedoniji, koja je bila protivnik Atene. Perdika je predložio da sačekaju pomoć ilirskih plaćenika. Oni su se međutim oprijedili da pomoć pruže Linkestima sa kraljem Arhabejom. Tukidid navodi da je među Makedoncima i Spartancima zavlado strah od njihovog umijeća ratovanja, pa su odlučili da se povuku. Kasnije će kralj Aminta oženiti Euridiku iz Linkeste.

Historičar Kapetanopoulus ja analizirao brojne grčke izvore i smatra da nije moguće precizno odrediti narodnosnu pripadnost Sire. Postojeći argumenti, kao što je njegovo ime i ime kćerke, redoslijed događaja, njihova povezanost, odnosi među narodima govore da je Sira mogao biti pripadnik bilo kojeg od tri naroda: Ilira, Linkesta ili Makedonaca u širem smislu.

Literatura
----------

* Greenwalt, William S. (2010). „Macedonia, Illyria, and Epirus". *A Companion to Ancient Macedonia*. Oxford, Chichester, & Malden: Wiley-Blackwell. str. 279–305. ISBN 978-1-4051-7936-2.
* Hammond, Nicholas Geoffrey Lemprière (1989). *The Macedonian State: Origins, Institutions, and History*. Oxford: Clarendon Press. ISBN 0-19-814883-6.
* Kapetanopoulos, Elias (1994). „Sirras". *The Ancient World* **XXV** (1). Arhivirano iz originala na datum 2020-10-21. Pristupljeno 2020-03-01.
Rod Paige
**Dr. Roderick Raynor "Rod" Paige** (17.6. 1933.-), je bio 7. po redu sekretar za obrazovanje od 2001 do 2005, u administraciji predsjednika Georgea W. Busha. Paige, koji je odrastao u Mississippiju u doba rasne segregacije, svoju je karijeru temeljio na uvjerenju da kvalitetno obrazovanje garantira priliku za napredovanje u društvo, te je vršio niz važnih dužnosti od dekana na koledžu preko školskog nadzornika sve dok nije postao prvi Afroamerikanac na na najvišoj obrazovnoj funkciji u SAD.

15.11. 2004. dr. Paige je obznanio kako podnosi ostavku. Margaret Spellings, savjetnik Bijele kuće za unutrašnju politiku, je imenovana za njegovog nasljednika. Senat ju je potvrdio 20.1. 2005. nakon Bushove druge inauguracije.

Paige je rođen u Monticellu, te je odrastao u familiji učitelja u javnim školama. Stekao je fakultetsku diplomu na Državnom univerzitetu u Jacksonu u Mississipiju te magisterij i doktorat na Univerzitetu Indiana u Bloomingtonu. 

Prije nego što je postao sekretar za obrazovanje, Paige je stekao veliki ugled i publicitet kao autor školske reforme u teksaškom gradu Houstonu.

***Rod Paige*** na Wikimedijinoj ostavi
Za ostala značenja, v. Sumrak (razvrstavanje).
 „Suton" preusmjerava ovdje. Za ostala značenja, v. Suton (razvrstavanje).
Sumrak na pučini
Sumrak na pučini
Sumrak na pučini
**Sumrak** je vreme između zore i izlaska Sunca te vreme između zalaska Sunca i noći. U to vreme sunčeva svetlost se raspršuje u gornjim slojevima atmosfere te pri tome osvetljava niže slojeve atmosfere, što dovodi do toga da Zemlja nije u potpunosti osvetljena sunčevim svetlom, niti je u potpunom mraku. U to vreme se Sunce ne može videti jer se nalazi ispod horizonta.

Simbolika
---------

Zbog neobičnog osvetljenja i romantičnog ambijenta u to vreme sumrak je popularan među fotografima i slikarima, koji ga još nazivaju i "plavim satom" ili "slatkim svetlom", i to zbog izraza u francuskom jeziku "*l'heure bleue*".

Tehnička definicija
-------------------

Sumrak je tehnički definisan kao period pre izlaska Sunca te opet nakon zalaska Sunca, tokom kojeg postoji prirodno svetlo koje pružaju viši slojevi atmosfere, koje oni primaju direktno od sunčevog svetla pa ga delom reflektuju prema Zemljinoj površini.

Postoje tri vrste sumraka:

* građanski sumrak
* nautički sumrak
* astronomski sumrak

| * p
* r
* u
Dijelovi dana |
| --- |
|  | zora - jutarnji sumrak - izlazak sunca • jutro • podne • popodne • veče • zalazak sunca - večernji sumrak - mrak • noć • ponoć |  |


***Sumrak*** na Wikimedijinoj ostavi
**Sultanija Hatidže** (tur. *Hatice Sultan*) je rođena 1496. godine a umrla je 1543. godine. Bila je ćerka Turskog sultana Selima I sa njegovom prvom suprugom sultanijom Ajše Hafse, sestra je sultana Sulejmana I Veličanstvenog, sultanije Šah, sultanije Bejhan, sultanije Fatme,a tetka sultana Selima II. Ime je dobila po prvoj Poslanikovoj ženi.

Biografija
----------

Godine 1509. ona je udata za Iskender-pašu, koji je pogubljen u avgustu 1515. i sa kojim je imala ćerku Nefise. Hatidže se vratila da živi sa majkom. Kada je 1520. godine posle smrti svog oca Sultan Sulejman nasledio presto ona se zajedno sa Majkom Sultanijom Ajše Hafsom preselila u Istanbul u Palatu Topkapi. Godine 1524. Hatidže se udaje ze Velikog Vezira Ibrahim Pašu. Venčanje je bilo veoma bujno trajalo je 15. dana i za njegove pripreme potrošeno je mnogo novca. Ovo je izazvalo ogorčenje među janičarima i navelo ih na pobunu Sultan Sulejman je mladencima dodelio ogromnu Palatu u Istanbulu. Hatidže je Ibrahimu rodila troje dece ali je prvo dete umrlo nakon rođenja. 1536. Ibrahim Paša je bio pogubljen po naredbi Sultana Sulejmana.

Porodica
--------

Hatidžin prvi sin bio je Mehmet ali je mlad umro. Postoje informacije da su Hatidže i Ibrahim kasnije dobili još dve ćerke Sultaniju Hanim i Sultaniju Fatmu. Telo sultanije Hanim leži u grobnici sultanije Hurem.

Smrt
----

Sultanija Hatidže je svog muža nadživela za sedam godina i umrla je 1543. godini. Uzrok smrti i mesto sahrane nisu poznati. Najverovatnije ona počiva pored majke i oca u grobnici džamije Selima I.

Zanimljivosti
-------------

Za nju kruže glasine da je bila najlepša sultanija posle sultanije Mihrimah. U mladosti je bila povučena, često je viđana kako bere ruže u vrtu. Bila je visoka i pomršava. Posle smrti svog muža počela je da se bavi „crnom magijom". Za njegovu smrt okrivila je Hurem sultaniju. I na nju je bacala crnu magiju. Kada je Hurem to saznala pronalazi Hatidže i isprebija je kao osvetu. Hatidže se požalila sultanu, koji joj nije poverovao. Hurem sultanija je rekla da je Hatidže sama sebi napravila rane kako bi joj se osvetila.

"Veličanstveno stoleće"
-----------------------

Popularna hit serija govori o životu na dvoru sultana Sulejmana Veličanstvenog. Ulogu sultanije Hatidže glumi Selma Ergeč. U seriji je predstavljeno da ima ćerku i sina blizance to jest, sultaniju Huridžihan i princa (sultanzade) Osman, ali to nema uporišta u istoriji.
Shema žirohorizonta
Žirohorizont
**Žirohorizont** (umjetni ili vještački horizont) je instrument koji pokazuje položaj aviona u odnosu na prirodni horizont, tj. da li je nagnut oko svoje uzdužne ili poprečne osi. Osnovni element mu je žiroskop s tri stupnja slobode kretanja. 

U avione su se prvobitno ugrađivale uzdužne i poprečne libele. Razvojem aviona razvijali su se i instrumenti pred koje su postavljani novi standardi za preciznost i otpornost na vibracije, ubrzanja, promjene temperatura i tlaka. Žiroskopski pokazivači napravili su preokret u njihovom razvoju. Žiroskopsko njihalo, za razliku od običnog njihala, ima vrlo veliki moment inercije (koji se postiže pogodnim rasporedom masa), kao i veliku brzinu rotacije oko glavne osi, što mu osigurava dovoljno dug period osciliranja zbog čega je ono praktično neosjetljivo na sile ubrzanja. To je i glavna osobina primijenjena na žirohorizontima.

Žiroskopi se odlikuju velikom stabilnošću, koja međutim, često nije dovoljna da spriječi naginjanje njihove glavne osi. Stoga se žirohorizonti opremaju specijalnim ispravljačima, čiji je zadatak da stvaraju takve ispravljačke momente koji se suprotstavljaju svakoj tendenciji naginjanja glavne osi. Na avionima koje su predviđene za izvođenje evolucija, žirohorizonti imaju dodatni uređaj za blokiranje žiroskopskog sistema. To je neizbježno jer pri uzdužnom nagibu većem od 60° i poprečnom većem od 90°, dijelovi žiroskopskog sistema udaraju u posebne ograničivače, zbog čega dolazi do nasilnog izbacivanja sistema iz normalnog položaja. Ispravljačima je poslije ovoga potrebno 5 do 10 minuta da ponovno vrate sistem u normalni rad. Blokiranjem žiroskopskog sistema prije izvođenja evolucija ova se pojava može spriječiti.

***Žirohorizont*** na Wikimedijinoj ostavi
**Zhangsun Wuji** (長孫無忌) (? - 659), kurtoazno ime **Fuji** (輔機), formalno **Vojvoda od Zhaoa** (趙公), bio je kineski kancelar za vrijeme vladavinea cara Taizonga (Li Shimin) i njegovog sina cara Gaozonga (Li Zhi). Li Shiminu je bio šurjak, odnosno brat njegove supruge Carica Zhangsun, a car Gaozong mu je bio nećak. Prema predaji je poticao iz Xianbei klana, odnosno od cara Taiwua, vladara države Sjeverni Wei. Sa Li Shiminom se sprijateljio u mladosti te postao njegov bliski suradnik; kao takav je imao ključnu ulogu u incidentu kod Xuanwu kapije 626. godine kada je Li Shimin uklonio svoju braću krunskog princa Li Jianchenga i Li Yuanjija, te tako osigurao prijestolje. Također je imao ključnu ulogu u izboru Li Zhija za krunskog princa, te tako stekao veliki uticaj kada je on 649. naslijedio oca na prijestolju. Međutim, sa vremenom je njegov uticaj opao, zato što se usprotivio carevoj odluci da svoju prvu suprugu Caricu Wang smijeni sa mjesta carice i zamijeni je za Caricom Wu. Godine 659. je Xu Jingzong, saveznik nove carice, lažno optužio Zhangsuna za izdaju, zbog čega ga je car Gaozong dao protjerati. Xu je nakon toga poslao službenika Yuan Gongyuja (袁公瑜) da Zhangsuna natjera na samoubistvo.

Napomene i reference
--------------------

* *Knjiga Tanga*, vol. 65. Arhivirano 2008-02-10 na Wayback Machine-u
* *Nova knjiga Tanga*, vol. 105. Arhivirano 2007-10-11 na Wayback Machine-u
* *Zizhi Tongjian*, vols. 191, 192, 193, 194, 195, 196, 197, 198, 199, 200.
*Za ostale upotrebe, v. Saraj (razvrstavanje).*

  
Koordinate: 41° 28′ 40" SGŠ, 22° 42′ 09" IGD

**Saraj** (mak. *Saraj*) je naselje u Republici Makedoniji, u jugoistočnom delu države. Saraj je u sastavu opštine Bosiljovo.

Prirodni uslovi
---------------

Saraj je smešten u jugoistočnom delu Republike Makedonije. Od najbližeg grada, Strumice, naselje je udaljeno 7 kilometara severoistočno.

Naselje Saraj se nalazi u istorijskoj oblasti Strumica. Naselje je položeno u središnjem delu plodnog Strumičkog polja. Južno od naselja protiče reka Strumica. Nadmorska visina naselja je približno 230 metara. 

Mesna klima je blaži oblik kontinentalne zbog blizine Egeja (žarka leta).

Stanovništvo
------------

Saraj je prema poslednjem popisu iz 2002. godine imao 937 stanovnika.

Većinsko stanovništvo su etnički Makedonci (99%), a ostalo su Srbi. 

Pretežna veroispovest mesnog stanovništva je pravoslavlje.

Izvori
------

* Popis u Makedoniji 2002. - Knjiga 10.

Spoljašnje veze
---------------

* www.opstinabosilovo.gov.mk Zvanična stranica opštine Bosiljovo

  

  


| p • r • uNaseljena mesta opštine Bosiljovo |
| --- |
| **Bosiljovo** • 
Borijevo • 
Gečerlija • 
Drvoš • 
Ednokućevo • 
Ilovica • 
Monospitovo • 
Petralinci • 
Radovo • 
Robovo • 
Saraj • 
Sekirnik • 
Stari Baldovci • 
Turnovo • 
Hamzalija • 
Štuka |  |
**Zheng Pingru** (1918 - februar 1940) bila je kineska obavještajka koja je za vrijeme japanske okupacije Šangaja u Drugom japansko-kineskom ratu radila za Kuomintang, odnosno tadašnju kinesku vladu. Zheng Pingru, koja je pripadala gradskom otjmenom društvu, a po majci bila Japanka i tečno govorila japanski jezik, je godine 1939. dobila zadatak da zavede Ding Mocuna, šefa tajne policije projapanskog marionetskog režima. U tome je uspjela i 21. decembra 1939. godine sudjelovala u atentatu na svoga ljubavnika; atentat, međutim, nije uspio, te su Zheng Pingru i njeni suborci uhapšeni, a ona nakon nekoliko mjeseci pogubljena. Usprkos toga je proglašena heroinom i mučenicom, te se kao takva slavi kako na Tajvanu tako i u modernoj Kini. 

Zheng Pingru je književnici Eileen Chang poslužila kao predložak za fuktivni lik Wong Chia Chi, protagonistice pripovjetke *Požuda, oprez*. U filmskoj ekranizaciji njen lik tumači kineska glumica Tang Wei.

Izvori
------

### Literatura

* Edwards, Louise (2016). *Women Warriors and Wartime Spies of China*. Cambridge University Press. ISBN 978-1-107-14603-7.
* Ma Zhendu () (2017).  *[History of Kuomintang Intelligence Activities]*. Jiuzhou Publishing House. ISBN 978-957-563-025-6.
* Peng, Hsiao-yen; Dilley, Whitney Crothers (2014). *From Eileen Chang to Ang Lee: Lust/Caution*. Taylor & Francis. ISBN 978-1-317-91102-9.
* Yang, Haosheng (Fall 2012). „Myths of Revolution and Sensual Revisions: New Representation of Martyrs on the Chinese Screen". *Modern Chinese Literature and Culture* **24** (2): 179–208. JSTOR 42940562.

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 156177073
* LCCN: n2010044652

 |
Koordinate: 41° 52′ 45" SGŠ, 22° 14′ 16" IGD

**Žiganci** (mak. *Žiganci*) su naselje u Republici Makedoniji, u istočnom delu države. Žiganci su u sastavu opštine Češinovo-Obleševo.

Prirodni uslovi
---------------

Žiganci su smešteni u istočnom delu Republike Makedonije. Od najbližeg grada, Kočana, naselje je udaljeno 18 kilometara zapadno.

Naselje Žiganci se nalazi u istorijskoj oblasti Kočansko polje, u zapadnom delu polja. Područje južno od naselja je dolinsko i dobro obrađeno. Neposredno zapadno od naselja protiče Zletovska reka. Nadmorska visina naselja je približno 320 metara. 

Mesna klima je umereno kontinentalna.

Stanovništvo
------------

Žiganci su prema poslednjem popisu iz 2002. godine imali 362 stanovnika.

Pretežno stanovništvo u naselju su etnički Makedonci (100%).

Većinska veroispovest mesnog stanovništva je pravoslavlje.

Izvori
------

* Popis u Makedoniji 2002. - Knjiga 10.

Spoljašnje veze
---------------

* www.cesinovo-oblesevo.mk Zvanična stranica opštine Češinovo-Obleševo[*mrtav link*]

  

  


| p • r • uNaseljena mesta opštine Češinovo-Obleševo |
| --- |
| **Obleševo** • 
Banja •
Burilčevo •
Vrbica •
Žiganci •
Kučičino •
Lepopelci •
Novoseljani •
Sokolarci •
Spančevo •
Teranci •
Ularci •
Češinovo •
Čiflik |  |
|  |
| --- |
|  *Ovo je glavno značenje pojma **Šalom**. Za druga značenja, v. Šalom (razvrstavanje).* |

Šalom na hebrejskom.
**Šalom** (heb. שָׁלוֹם) je riječ na hebrejskom koja označava mir. Riječ može označavati mir između dva subjekta (na primjer, između Boga i čovjeka ili između dvije strane), ili unutrašnji mir ili mentalni balans pojedinca.

Može se koristiti kao opšti pozdrav, kada se pojedinci sretnu ili rastanu.

Etimologija
-----------

Riječ šalom dolazi od S-L-M (šin-lamend-mem, heb. ש.ל.ם. Ovaj okvir ima ekvivalente i u drugim semitskim jezicima i označava *potpunost*, *ispunjenost* i *zdravlje*.

*Šalom* se koristi i kao ime. Ime je srodno imenu Solomon (heb. Šlomon). Poznate ličnosti koje nose ime ili prezime Šalom:

* Ben Šalom Bernanke, američki ekonomista, predsjednik Saveznih rezervi SAD;
* Silvan Šalom, izraelski političar;
* Šolem Alehem, jevrejski književnik;

Često se ova riječ daje kao ime mnogim organizacijama i ustanovama, kao što je sinagoga Bet-Šalom u Špajernu (Njemačka), sinagoga Nev-Šalom u Istanbulu i novine *Šalom*, koje se štampaju na turskom i ladino jeziku. Takođe česta je upotreba imena u nazivima prodavnica i organizacija, kao što su prodavnice „Šalom Alejhem" u Izraelu.

Povezano
--------

* Šalom alejhem
* Selam

Vanjske veze
------------

***Šalom*** na Wikimedijinoj ostavi

* Eirene, A Greek-English Lexicon of the New Testament and other Early Christian Literature (Chicago, IL: University of Chicago Press, 2000).
* Eirene, shalóm, and shalám, Nueva Concordancia Strong Exhaustiva (Miami, FL: Editorial Caribe, 2002).
* Eirene, shalom, and shalam, The New Strong’s Exhaustive Concordance of the Bible (Nashville, TN: Thomas Nelson Publishers, 1990).
* Paz, Diccionario de la Lengua Española (Madrid, Spain: Real Academia Española, 2001).
* Paz, Nuevo Diccionario Bíblico (Downers Grove, IL: Ediciones Certeza, 1991).
* Shalom, The Brown-Driver-Briggs Hebrew and English Lexicon (Peabody, MA: Hendrickson Publishers, 2003)
**British Bull Dog** (sh. *Britanski buldog*) je revolver koga je dizajnirala i od 1872. godine proizvodila britanska tvrtka Webley & Scott, i koji je tokom sljedećih nekoliko decenija postao jednim od najpopularnijih modela i najčešće proizvođenih modela u svijetu. Predstavljao je modifikaciju ranijeg modela **Webley RIC** dizajniranog godine 1868. za tadašnju Kraljevsku irsku policiju, a specifičnost mu je bila u kompaktnom obliku, izuzetno kratkoj cijevi i dobošu od 5 metaka. Napravljen je kompaktnim prije svega zato da bi omogućio "diskretno" nošenje, odnosno zato što je mogao stati u džep kaputa. Zbog toga, a i relativno slabog dometa, je gotovo isključivo korišten za civilnu upotrebu, iako je znameniti američki general George Armstrong Custer posjedovao nekoliko komada i navodno ih koristio 1876. u bitci kod Little Big Horna. Webley & Scott je svoj model patentirao tek 1878. godine, prekasno da spriječi proizvodnju brojnih verzija od strane drugih proizvođača u svijetu.

Belgijski model kalibra .44 in je godine 1881. u Washingtonu kupio advokat Charles J. Guiteau te ga iskoristio da 2. jula 1881. izvrši atentat na predsjednika Jamesa A. Garfielda.

Vanjske veze
------------

***Webley Bull Dog*** na Wikimedijinoj ostavi
Za umjetničku klizačicu, v. Zhang Yue (umjetnička klizačica).
**Zhang Yue** (pojednostavljeni kineski: ; tradicionalni kineski: ; pinyin: *Zhāng Yuè*) (663–730), kurtoazno ime **Daoji** (道濟) ili **Yuezhi** (說之), formalno **Vojvoda Wenzhen od Yana** (燕文貞公), bio je kineski velikodostojnik u službi dinastije Tang koji je u nekoliko navrata služio kao kancelar - pod caricom Wu Zetian i njenim nasljednicima Ruizongom i Xuanzongom. Poznat je po tome što je predložio da kineska carska vojska napusti dotadašnji sistem regrutacije, odnosno da se djelomično profesionalizira - a što je potez koji je, prema mišljenju različitih kineskih historičara, doprinio kasnijem propadanju, odnosno produžio vijek dinastije Tang. Pod njime je također funkcija kancelara dobila više ovlasti u odnosu na druge službenike.

Zhang Yue je također bio poznat i kao ugledan književnik svog doba; on i njegov kolega Su Ting su se smatrali najboljim piscima na dvoru cara Xuanzonga te zajedno bili poznati kao 燕许大手笔 ("Snažni potezi kistom Yana i Xua").

Izvori
------

1. ↑  说 se izgovara kao Yue, ne Shuo. V. npr. Heming Yong, Jing Peng, Chinese lexicography: a history from 1046 BC to AD 1911.

Literatura
----------

* *Knjiga Tanga*, vol. 97 Arhivirano 2008-04-19 na Wayback Machine-u.
* *Nova knjiga Tanga*, vol. 125 Arhivirano 2007-12-26 na Wayback Machine-u.
* *Zizhi Tongjian*, vols. 207, 210, 212, 213.
**Saaremaa** (njemački i švedski: *Ösel*, ruski: *Сааремаа*), znan i kao samo **Saare**, otok je na zapadu Estonije u Okrugu Saare.

Karakteristike
--------------

Saaremaa je najveći otok u Zapadnoestonskog arhipelaga koji razdvaja Riški zaljev od Baltičkog mora.
Svojom površinom od 2 672 km² je četvrti po veličini otok u Baltičkom moru nakon Zelanda, Gotlanda i Fyna.

Otok je nizinski i uglavnom je građen od vapnenca i dolomita.

Sjeverni i zapadni dio otoka imaju brojne niske brežuljke, dok su istočni i južni dijelovi niži i plodniji. 
Na sjeverozapadu se nalazi najviše brdo visoko 54 metara, a tu je obrastao crnogoričnom šumom.

Otprilike 10 antičkih zemljanih fortifikacija čini općenito ravni reljef Saareme interesantnijim, dijametar tih fortifikacija kreće se od 110-150 metara, a visoki su 5–10 m.

Većina od približno 80 jezera na otoku nastala su uzdizanjem tla iz mora. Brojna obalna jezera još uvijek 
imaju vezu s morem. Većina tih jezera (približno 20) nalazi se na poluotoku Tagamõisa na sjeverozapadu otoka, i na jugoistočnoj i južno obali. 
Najveće priobalno jezero je višedjelno jezero Mullutu-Suurlaht (14,4 km²), pored grada Kuressaare
Neka se obalna jezera ljeti presuše. 
Jezero Karujärv (3,3 km²), smješteno u šumama na zapadu, sa svojom vijugavom obalom i brojnim malim otocima, smatra se jednim od najljepših jezera na otoku.

Na južnoj obali se nalazi administrativni centar otoka i Okruga Saare Kuressaare. Otok je nasipom povezan sa susjednim otokom Muhu.
Otočka ekonomija bazira se na poljoprivredi, stočarstvu i ribarstvu.

Na otoku živi 33,032 stanovnika, od tog 12,698 u Kuressaaru.

Prvo zaštićeno područje u baltičkim zemljama - Nacionalnim parkom Vilsandi, nalazi se pored zapadne obale Saareme.

Historija
---------

Otok su 1227. zauzeli vitezi Livonskog bratstva mača i na njemu osnovali biskupiju. 
Nakon njih otokom su Došao je pod dansku 1559. vladali Danci, nakon njih od 1645. Šveđani, a nakon Velikog sjevernog rata (1721.) Rusi. Tek od 1918. i proglašenja nezavisnosti Saaremaa je dio Estonije.

Izvori
------

1. 1 2 3 4 5 6 7  „*Saaremaa island, Estonia*" (engleski). Encyclopaedia Britannica. Pristupljeno 16. 09. 2021.
2. 1 2  „*Estonia: Counties, Cities and Towns*" (engleski). City population. Pristupljeno 16.12. 2021.
3. 1 2 3 4 5  „*Saaremaa*" (engleski). Estonica. Arhivirano iz originala na datum 2021-05-07. Pristupljeno 16.12. 2021.

Vanjske veze
------------

***Saaremaa*** na Wikimedijinoj ostavi

* Avasta Saaremaa (`et`)
* *Saaremaa island, Estonia* (na potalu Encyclopaedia Britannica) (`en`)
Telnet je mrežni protokol unutar IP grupe protokola koji se koristi na Internetu ili u lokalnim mrežama. Namjena ovog protokola je uspostava dvosmjernog 8-bitnog komunikacijskog kanala između dva umrežena računala. Najčešće se koristi da osigura korisniku jednog računala sesiju za korištenje tzv. sučelja komandne linije na drugom računalu. Sam naziv protokola dolazi od kratice engleskog naziva *TELephone NETwork* iz kojeg se vidi da je protokol dizajniran s namjerom povezivanja jednog terminala na udaljeno računalo.

Uobičajeno je da se izraz *telnet* koristi i kao naziv interaktivnog klijentskog programa koji omogućava spajanje na drugo računalo protokolom telnet. Taj je klijentski program pod tim nazivom standardno dostupan na gotovo svim UNIX i Linux operacijskim sustavima gotovo od samih početaka, a u novije vrijeme i na svim drugim operacijskim sustavima. Stoga je poznat i izraz *telnetirati* se na drugo računalo, što označava korištenje klijenta telnet i protokola telnet za povezivanje na drugo računalo.

***Telnet*** na Wikimedijinoj ostavi
**Zhengding** (pojednostavljeni kineski: ; tradicionalni kineski: ; pinyin: *Zhèngdìng Xiàn*) je okrug u kineskoj provinciji Hebei, smješten oko 260 km južno od Pekinga. U administrativnom smislu pripada obližnjem Gradu Shijiazhuang i ima oko 594.000 stanovnika. Zhengding je preko 1000 godina - od vremena dinastije Sui do vremena dinastije Qing - bio jedno od najvažnijih duhovnih središta Kine. Predstavljao je mjesto gdje su osnovane neke od najvažnijih škola Zen budizma. Mnogi od znamenitih vjerskih objekata su, međutim, oštećeni ili uništeni tokom historije. Izuzetak predstavlja manastir Longxing, čije su građevine ostale gotovo netaknute. U okrugu se nalaze i četiri znamenite pagode, svaka sa posebnim arhitektonskim stilom.

Eksterni linkovi
----------------

***Zhengding*** na Wikimedijinoj ostavi

* Official government of Zhengding County government
* Xumi Pagoda on china.org.cn
* Lingxiao Pagoda on china.org.cn
* Chengling Pagoda on china.org.cn
* Hua Pagoda on cntravel.biz Arhivirano 2016-04-19 na Wayback Machine-u
Za ostale ličnosti sa istim imenom, v. Sétna (razvrstavanje).
**Sétna Innarraid** ("od nadnice"), sin Bres Ríja, je bio, prema irskim srednjovjekovnim legendama i tradiciji, veliki kralj Irske. Navodi se da je bio prvi irski kralj koji je plaćao svoje vojnike. Vladao je dvadeset godina, prije nego što ga je ubio Siomón Brecc, unuk Nuadu Finn Fáila. *Lebor Gabála Érenn* navodi da je vladao u doba Darija Velikog (522-485. pne.) i Kserksa I (485–465. pne.) od Perzije. Kronologija Keatingove *Foras Feasa ar Éirinn* mu vladavinu datira u period 705-685. pne. a *Annals of the Four Masters* u 930-910. pne.

|  |  |  |
| --- | --- | --- |
| Prethodi: **Finn mac Blatha**  |  **veliki kralj Irske** LGE 5. vijek pne.FFE 705-685. pne.AFM 930-910. pne. | Slijedi: **Siomón Brecc**  |

Izvori
------

1. ↑  *Dictionary of the Irish Language*, Compact Edition, Royal Irish Academy, 1990, p. 408
2. ↑  R. A. Stewart Macalister (ed. & trans.), *Lebor Gabála Érenn: The Book of the Taking of Ireland Part V*, Irish Texts Society, 1956, p. 251-253
3. ↑  Geoffrey Keating, *Foras Feasa ar Éirinn* 1.26
4. ↑  *Annals of the Four Masters* M4270-4290
**Saalfelden** službeno **Saalfelden am Steinernen Meer** je grad i općina na zapadu Austrije od 16,241 stanovnika.

Saalfelden je najveće naselje Pinzgaua (Okrug Zell am See) iako nije administrativni centar već je to Zell am See, on je i treći po veličini grad u Saveznoj zemlji Salzburg, nakon Salzburga i 
Halleina.

Geografske karakteristike
-------------------------

Saalfelden leži u kotlini Saalachtal (Saalfeldner Becken) okružen alpskim masivima Steinernes Meer sa 
sjevera, Leogangerske planine sa zapada, a sa istoka su to Hochkönig i Salzburgške Alpe. Kroz dolinu teče rijeka Salzach prema Zell am Seeu.

Saalfelden je udaljen 13,6 km sjeverno od Zell am Seea i gotovo isto toliko od bavarske granice.

Historija
---------

Za željeznog doba taj kraj naseljava keltsko pleme *Ambisont*, iz nihova vremena iskopano je puno arheoloških nalaza na brdu Biberg. U 1. vijek n.e u Rimljani osvajaju taj kraj i uklopaju ga u svoju Provinciju Noricum.

Nakon raspada Zapadnog Rimskog Carstva u taj kraj doseljavaju tokom 6. i 7. vijeka - Bavarci.

Saalfelden je prvi put dokumentiran 788. pod imenom **Saalavelda**, zna se da je od 955. feud salzburgškog biskupa. 
Saalfelden je u 11. vijeku još uvijek bio rudarsko mjesto, ali kako su se još za srednjeg vijeka iscrpla nalazišta srebra, olova i željeza, stanovnici su se prebacili na unosniju trgovinu soli, što je mjestu donijelo prosperitet.

Kao i ostala mjesta i Saalfelden je trpio velike štete od epidemija (1384. 1649.) i požara, naročito su bili razorni oni iz 1734. i 1811. kad je gotovo cijelo mjesto izgorilo.

Između 1810. - 1816. Saalfelden je kao i cijeli Salzburg bio dio Kraljevine Bavarske, nakon poraza od Napoleona u Ratu četvrte koalicije, ali je već od 1. maja 1816. ponovno bio dio Austrijskog Carstva.

Nakon provedene administrativne reforme 1849. raspušten je stari parohijalni sistem, pa je Salzburgška regija podjeljena na tri okruga Salzburg, Zell am See i Werfen. Pa je od 1850. do 1854. Saalfelden bio administrativni centar Okruga Zell am See (tu poziciju izgubio je na račun Zell am Seea).

U to vrijeme Saalfelden je bio podjeljen na dvije općine Saalfelden-Markt (trgovište) i Saalfelden-Land (ruralna općina), one su se 
ujedinile 1936.

Nova etapa Saalfeldena otpočela je nakon izgradnje zapadne željeznice 1875. i dolaska prvih turista.
Tako da je 1881. osnovano *Udruženje za uljepšavanje Saalfeldena*, pa je do 1899 izgrađen vodovod i kanalizacija, a 1905. je puštena u rad prva električna centala.

Taj pozitivan trend prekinut je izbijanjem Prvog svjetskog rata, a depresija se nastavila sve do 50-ih nakon Drugog svjetskog rata.

Privreda
--------

Ekonomija današnjeg Saalfeldena bazira se na trgovini, ekološki prihvatljivoj industriji, 
poljoprivredi i turizmu.

Izvori
------

1. 1 2 3 4  „Austria: Salzburg" (engleski). City population. Pristupljeno 06. 01. 2016.
2. 1 2 3 4 5 6 7 8 9  „*Saalfeldens Platz in der Geschichte*" (njemački). Saalfelden. Pristupljeno 06. 01. 2016.

Vanjske veze
------------

***Saalfelden*** na Wikimedijinoj ostavi

* *Službene stranice Saalfeldena* (`de`)
**Wellington** ili **Greater Wellington** (maorski: *Te Whanga-nui-a-Tara*) je jedna od 16 regija u Novom Zelandu.

Geografija
----------

Regija se nalazi u južnom dijelu Sjevernog otoka. Površina joj iznosi 8,049 km². Susjedna regija je Manawatu-Wanganui na sjeveru.

Administrativna podjela
-----------------------

Središte i najveći grad regije je Wellington, koji je ujedno i sjedište Regionalnog vijeća.

Stanovništvo
------------

Prema procjeni broja stanovnika iz 2015. godine u regiji živi 496,900 stanovnika, dok je prosječna gustoća naseljenosti 62 st./km². Regija Wellington je druga po etničkoj različitosti odmah iza Aucklanda. Prema popisu stanovništva iz 2006. godine, druga je sa najvećim udjelom azijskog stanovništva od 8.4%, (Auckland: 18.9%) i druga s najvišim udjelom pacifičkog stanovništva 8.0%, (Auckland: 14,4%); 26.1% stanovništva regije rođeno je izvan Novog Zelanda (Auckland 40.4%).

Vanjske poveznice
-----------------

***Wellington (regija)*** na Wikimedijinoj ostavi

* Službena stranica regije

| * p
* r
* u
Regije Novog Zelanda |
| --- |
| Sjeverni otok | 
* Northland
* Auckland\*
* Waikato
* Bay of Plenty
* Gisborne\*
* Hawke's Bay
* Taranaki
* Manawatu-Wanganui
* Wellington

 |  |
| Južni otok | 
* Tasman\*
* Marlborough\*
* Nelson\*
* West Coast
* Canterbury
* Otago
* Southland

 |
| \* Regijom upravlja unitarno tijelo, a ne regionalno vijeće. |
**Södermanland** zvan često *Sudermannia* i *Sudermania* je jedna od 25 švedskih historijskih pokrajina (švedski: *landskap*) na istoku središnjeg dijela zemlje, on danas više nema nikakvu administrativnu funkciju.

Geografske karakteristike
-------------------------

Okrug Södermanland imao je površinu od 8,169 km² na kojoj živi 1,193,583 stanovnika.

Södermanland graniči na jugu sa pokrajinom Östergötland, na zapadu sa Närkeom, sa sjeverozapada sa Västmanlandom i na sjeveru sa Upplandom.

Södermanland leži nedaleko Stockholma uz Baltičko more, omeđen jezerima Mälaren i Hjälmaren graniči sa pokrajinom Södermanland, sa zapada sa Västmanlandom i sa sjevera sa Gästriklandom.

Södermanland se prostirao uglavnom po teritoriju današnje istoimene grofovije (švedski: *län*) - 
Södermanland. 

Teren pokrajine je ravničarski, sa puno malih jezera. Södermanland je i rudarski kraj u kom se kopa 
željezna ruda.

Privreda
--------

Na plodnim ravnicama uzgajaju se najviše žitarice i voće, a razvijeno je i stočarstvo.

Industrija Södermanlanda svodi se uglavnom na drvoprerađivačku i proizvodnju papira. Za kraj je značajan kanal
Södertälje koji povezuje Jezero Mälaren sa Baltikom. Urbani centri Södermanlanda su Nyköping (administrativni centar), Eskilstuna (inženjering), Katrineholm željezničko čvorište i industrijski grad i baltička luka Oxelösund iz koje se izvozi željezna ruda i čelik iz Bergslagena.

Izvori
------

1. ↑  „*Södermanland*" (švedski). Nationalencyklopedin. Pristupljeno 08. 04. 2015.
2. 1 2 3 4 5  „*Södermanland*" (engleski). Encyclopædia Britannica. Pristupljeno 07. 04. 2015.

Vanjske veze
------------

***Södermanland*** na Wikimedijinoj ostavi

* *Södermanland* na portalu Encyclopædia Britannica (`en`)

 p • r • u  **Historijske pokrajine Švedske** 

Flag of SwedenFlag of Sweden
Ångermanland • Bohuslän • Blekinge • Dalarna • Dalsland • Gästrikland • Gotland • Halland • Hälsingland • Härjedalen • Jämtland • Lappland • Medelpad • Norrbotten • Närke • Öland • Östergötland • Skanija • Småland • Södermanland • Uppland • Värmland • Västmanland • Västerbotten • Västergötland
U oceanima se javlja stalna (permanentna) termoklina koja može obuhvaćati dubine od 100 do više od 1000 metara
**Termoklina** (grč. *θέρμη*: toplo + *ϰλíνειν*: naginjati se) je sloj u jezerima, morima ili oceanima u kojem se temperatura naglo mijenja s dubinom. Najčešće odjeljuje površinski sloj više temperature od dubljih slojeva niže temperature. U oceanima se javlja stalna (permanentna) termoklina koja može obuhvaćati dubine od 100 do više od 1000 metara, ovisno o položaju. Tijekom ljeta stvara se sezonska termoklina na dubinama između 10 i 100 metara; tijekom zime ona u morima i oceanima izostaje, a u jezerima može biti nadomještena inverznom termoklinom. Za mirnih dana iznad sezonske termokline može se razviti i dnevna termoklina.

Kada se površinski valovi gibaju morem koje je stratificirano, to jest u kojem postoje slojevi različite gustoće, temperature ili saliniteta, a dubina kojih se naglo mijenja, nastaju unutarnji valovi, koji se očituju titranjima termokline u rasponu od desetak metara.

Izvori
------

1. ↑  *termoklina*, "Hrvatska enciklopedija", Leksikografski zavod Miroslav Krleža, www.enciklopedija.hr, 2019.